《次谢宣城出新林浦向板桥韵寄汪彦章》
宋代·李彭

名郎摩霄翼，径逐先贤骛。
奇胸如洞庭，中藏万烟树。
忆昨易前期，寒暑亦云屡。
虽联台省班，未减江湖趣。
老境专一丘，病著随所遇。
何时过我来，尝柑噀香雾。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。